Андерс Цорн

мини|Ателјето на Цорн во Мура
мини|Имотот „Цорнгорден“
[мини|„Летна разонода” (1886) — највредната слика во Шведска, продадна за 26 милиони [шведска круна|круни во 2010.]]

**Андерс Леонард Цорн** (; 18 февруари 1860 – 22 август 1920) — еден од најистакнатите шведски уметници со меѓународен углед како сликар, вајар и бакрорезец.

## Животопис
Цорн е роден во Ивраден, маало во селото Утмеланд, во околината на Мура (покраина Даларна) и израснал на имотот кај баба му и дедо му. Основното образование го стекнал во Мура, а гимназија завршил во Еншепинг.

Од 1875 до 1880 Цорн ја посетувал Кралска академија на ликовните уметности во Стокхолм. Патувал на разни места како Лондон, Париз, на Балканот, Шпанија, Италија и САД, и стекнал меѓународен углед како еден од најистакнатите сликари на своето време. Најпрвин работел во акварел, но од 1887 почнал да слика со маслени бои. Сликал портрети, битови тематики од селскиот живот и народните обичаи. Особен успех му донеле голите актови и реалистичното доловување на водата.

Меѓународната слава главно ја стекнал како портретист, и тоа поради неговата моќ да продре во карактерот на личноста. Меѓу другото, насликал и тројца американски претседатели. На возраст од 29 години добил витештво на Легијата на честа на Светската изложба во Париз (1889).

## Збирки
Успехот му донел и богатство, па затоа Цорн успеал да насобере голема збирка од разни уметнички дела од домашни и странски автори, чии дела ги набавувал кога патувал. Во заеднички тестамент, Цорн и сопругата го подариле сиот свој имот на шведската држава.

Најважните негови дела стојат во Националниот музеј на уметноста (*Nationalmuseum*) во Стокхолм. Тука се вбројува и познатата слика „Иванденски танц“ (1897) каде се претставени селани како играат на квечерина по повод празникот Иванден (летна рамноденица). Други поважни негови дела се сместени во музејот Орсе во Париз, музејот Метрополитен во Њујорк и Музејот на фините уметности во Бостон. Во Мура (Шведска) се наоѓа музејот „Цорнови збирки“ (*Zornsamlingarna*) посветен на неговите дела. Објектот и поставките се дело на истакнатиот архитект Рагнар Естберг.

## Цорнгорден
„Цорнгорден“ (*Zorngården*) е семеен имот на Цорн и сопругата во Мура. Куќата е завршена во 1910, инспирирана од шведската и англиската архитектура, и претставник на архитектонската слобода на почетокот на XX век.

Главниот дел од имотот се состои од куќата и музеј посветен на неговите дела, но делови од збирката се распоредени и во други музеи. Во јужниот дел на Мура се наоѓа делот наречен Гамелгорден („стар имот“), кој се состои од четириесетина брвнари кои Цорн ги купил со намера да ги зачува во наследство, за да не се заборави овој традиционален начин на градење. Покрај ова, дел од збирката е сместен и во Цорновото прибежиште Гопсмур (општината Елвдален) отворено за посетители во јули.

## Галерија


Податотека:Anders Zorn "Self-portrait".jpg|„Автопортрет“ (1882)
Податотека:Zorn19131.jpg|„Замоци во воздух“ (1885)
Податотека:The Little Brewery (Anders Zorn) - Nationalmuseum - 23924.tif|„Мала пиварница“ (1890)
Податотека:Zorn261237.jpg|„Хамбуршкото пристаниште“ (1891)
Податотека:Zorn01239.jpg|„Здравица во Идуниното друштво“ (1892)
Податотека:Zorn123134.jpg|„Омнибус I“ (1892 или 1895)
Податотека:Zorn063123.jpg|„По капење“ (1895)
Податотека:Självporträtt av Anders Zorn 1896.jpg|„Автопортрет со модел“ (1896)
Податотека:Midsommardans_av_Anders_Zorn_1897,_sharp.jpg|„Midsummer Dance“ (1897)
Податотека:Oscar II of Sweden.jpg|Оскар II (1898)
Податотека:Henry Clay Pierce by Anders Zorn, 1899.jpg|„Г-динот Хенри Клеј Пирс“ (1899)
Податотека:Stickande_kulla_av_Anders_Zorn_1901.jpg|„Даларнски девојки како плетат. Cabbage Margit“ (1901)
Податотека:Zorn04145.jpg|„Музикално семејство“ (1905)
Податотека:ZORN på sandhamn.jpg|„Сандхамн“ (1906)
Податотека:Carl Fredrik Liljevalch by Anders Zorn, 1906.jpg|„Карл Фредрик Лилјевалх“ (1906)
Податотека:Girls from Dalarna Having a Bath by Anders Zorn (1906).jpg|„Девојки од Даларна како се капат“ (1906)
Податотека:"Dance in Gopsmor" by Anders Zorn.jpg|„Танц во Gopsmor“ (1906)
Податотека:Bruno Liljefors by Anders Zorn, 1906.jpg|„Сликарот Бруно Лилјефурш“ (1906)
Податотека:Anders Zorn - Portrait of William Howard Taft (1911).jpg|„Вилијам Хауард Тафт“ (1911)
Податотека:Anders Zorn - Ols Maria.JPG|„Улс Марија“ (1918)
Податотека:Home Tunes (Anders Zorn) - Nationalmuseum - 19274.tif|„Роднокрајни мелодии“ (1920)
Податотека:Self Portrait by Anders Zorn.jpeg|„Автопортрет“
Податотека:ErnestRenan.jpg|„Ернест Ренан“



## Наводи

## Надворешни врски

*Цорнов музеј — биографија, дела   
*Цорнова галерија — Стокхолм 

Категорија:Шведски сликари
Категорија:Витези на Легијата на честа
Категорија:Родени во 1860 година
Категорија:Починати во 1920 година